जन्मराशि से बारहवें भाव में सूर्य आपकी निद्रा को प्रभावित करेगा। पूर्ण निद्रा का अभाव आप महसूस करेंगे। वैवाहिक जीवनयापन कर रहे व्यक्तियों को शयन कक्ष में जीवन साथी के साथ ऐसे विषयों की चर्चा करने से बचना होगा, जिससे आपसी रिश्तों में टकराव पैदा हो। राहु जन्मराशि पर विराजमान है इसलिए कार्यों को निकलवाना आप इस समय बेहतर ढंग से जानते हैं। परिस्थिति के अनुसार आप अपने व्यवहार को बदल लेंगे। आपके इस व्यवहार से नए माहौल में शीघ्र समायोजित हो जाएंगे। व्यवसायिक कार्यों से विदेश गमन संभावित है। व्ययो की अधिकता बनी हुई है। शिक्षा क्षेत्र से जुड़े छात्रों और शिक्षकों के लिए समय अनुकूल बना हुआ है। खान-पान में सावधानी बरतें।